— Па колькасці парушэнняў — відаць, жанчыны, якіх палова насельніцтва. Іншая рэч, што далёка не ўсе людзі ўспрымаюць дыскрымінацыйныя праявы да жанчын як праблему, бо выхаваныя з пэўнымі ролямі і стэрэатыпамі. Па глыбіні — думаю, цыгане (рома), вернікі некаторых канфесій, нязвыклых нашаму грамадству і ўладам, палітзняволеныя, людзі з інваліднасцю…. Чым менш людзі заўважаныя ў грамадстве, тым з большымі праблемамі сутыкаюцца і тым складаней ім іх вырашаць. Грамадства ж таксама дыскрымінатар, не толькі дзяржава.